《送段惟勤自新城改庐陵》
明代·罗玘

运斤疾成风，全物不食虎。见者惊鬼神，斲鐻觉无苦。

中心无穿凿，匪以智数取。段侯天机熟，外不与物忤。

恂恂口若吃，剖析有大斧。乃知古循良，绝不似外贾。

庐陵舐新甘，新城夺旧乳。徵闻继前史，直笔予敢侮。

作者简介：罗玘（1447年-1519年）字景鸣，号圭峰，学者称圭峰先生。江西南城睦安乡磁圭人。成化二十二年（1486年），乡试第一第二年考中进士，被选为庶吉士，授翰林院编修，进侍读。著有《圭峰文集》《续集》《类说》《圭峰奏议》等。